钦定古今图书集成/明伦汇编/氏族典/第331卷 > 刘彊
## 钦定古今图书集成/明伦汇编/氏族典/第331卷 > 刘彊

按《后汉书东海恭王彊传》：“彊建武二年，立母郭氏为
后，彊为皇太子。郭后废，彊不自安，数因左右及诸王
陈其恳诚，愿备蕃国，乃封为东海王。永平元年薨，子
政嗣。政薨，子肃嗣。肃薨，子臻嗣。永建二年，封臻二弟
敏、俭为乡侯，臻及弟蒸乡侯俭并有笃行。臻薨，子祗
嗣。初平四年，遣子琬至长安，奉章献帝。封琬汶阳侯”，
拜为平原相。祗薨，子羡嗣。魏受禅，以为“崇德侯。”

===刘辅===按《后汉书沛献王辅传》：“辅建武十五年封右冯翊公。
十七年，郭后废为中山太后，故徙辅为中山王。二十
年，复徙封沛王。中元二年，封辅子宝为沛侯。永平元
年，封宝弟嘉为僮侯。辅矜严有法度，好经书，善说京
氏《易》《孝经》《论语传》及图谶，作《五经论》，时称为贤王。立
四十六年薨，子定嗣。定薨，子正嗣。正薨，子广嗣。广薨”，
子荣嗣。薨，子琮嗣。薨，子曜嗣。薨，子契嗣。魏受禅，以为
“崇德侯。”